Svensk-irakisk politiker løslatt i Irak
Al-Sahlani har vært representant i Iraks nasjonalforsamling og er far til den svenske politikeren Abir Al-Sahlani, medlem av Riksdagen for partiet Centern. Abir Al-Sahlani har snakket med faren på telefon. - Han er fri, og det er tydeligvis ikke nødvendig å betale noen kausjon, for han er ikke mistenkt for noe, sier hun til det svenske nyhetsbyrået TT. - Jeg er kjempeglad, men samtidig lei meg for at han måtte gjennom dette, tilføyer hun. Pågripelsen skjedde i den irakiske hovedstaden Bagdad i helgen, ifølge avisa Expressen. Abid Al-Sahlani skal ha hatt kontakt med demonstranter som har protestert mot at landets parlamentarikere nylig vedtok å heve sin egen lønn. Dette kan ha sammenheng med pågripelsen, antyder datteren.Da diktatoren ble styrtet av USA og andre vestlige land, vendte Al-Sahlani tilbake til hjemlandet etter et opphold i eksil. Han har sittet én periode i den irakiske nasjonalforsamlingen og var med på å skrive landets nye grunnlov
Politikeren Abid Al-Sahlani, som har svensk statsborgerskap, er løslatt etter å ha blitt pågrepet i Irak.